Cold Water (שיר)
רקע

ב-2 במרץ 2015, פרסמו שלישיית הדיג'יים האמריקאים מייג'ור לייזר יחד עם הזמרת הדנית מו, את הסינגל "Lean On", וב-20 ביולי יצא "Lean On", שהיה גם הוא שיתוף פעולה בין ההרכב לזמרת.
ב-16 במאי 2016, לאחר שארבעת הסינגלים האחרונים של ההרכב מתוך אלבומם השלישי Peace Is the Mission נכשלו במצעדים, הזמר-יוצר הקנדי ג'סטין ביבר צייץ בטוויטר: "דיפלו מתי אנחנו מוציאים את המוזיקה החדשה הזו?" ולמחרת, דיפלו, חבר הרכב המוזיקה האלקטרונית מייג'ור לייזר, צייץ בתגובה: "תן לי להפיק את האמנות הזו במהירות, כי השיר הזה הוא וואו". בספטמבר 2016 אמר דיפלו בריאיון למגזין האמריקאי בילבורד, כי הוא היה מופתע מהציוץ של ביבר בנושא כי באותה עת השיר כלל לא היה מוכן:
הייתי כמו 'פאק, אני חייב לצייץ בחזרה עכשיו'. השיר לא באמת היה מוכן, אבל הוא התרגש.
זה היה מאוד אמיתי. טוויטר הייתה הדרך היחידה שלי לדעת שהוא התלהב מהשיר. אין לי את המספר שלו, אז הוא צייץ אליי
המקור באנגלית
I was like, ‘Fuck, I have to tweet back now.’ The song isn’t really done, but he’s excited. It’s actually very real. Twitter is the only reason I know he’s excited about the song. I don’t have his number, so he Twitters at me
הזמר והכותב הבריטי אד שירן, אמר בריאיון לבילבורד: ""Cold Water" היה מוזר, כי אפילו לא ידעתי שהשיר הזה קיים.. את השיר בטח כתבתי מתישהו בתקופה בה כתבתי הרבה שירים, ועשיתי את זה בבית של בני בלנקו". הוא תיאר כי קיבל הודעת אימייל מדיפלו בה הוא מודיע לו כי השיר "מטורף" ושג'סטין רוצה להקליט אותו, בעוד שירן עצמו לא ידע על מה מדובר.
ב-30 במאי, הודיע דיפלו בתוכנית הרדיו שלו "Lazer Sound Beats 1", כי ג'סטין ביבר ומו ישתתפו בסינגל הבא של מייג'ור לייזר, שיקרא בשם "Cold Water".
כשנשאל מדוע נבחרה מו להשתתף בשיר ענה:
אתה יכול לדעת אם משהו אותנטי או לא.. הרגשתי כאילו היא הייתה כל כך עמומה. לאחר שגדלה בשירת פופ ופאנק.. בחירת המילים שלה והמטאפורות שלה אשר היו כל כך זרים מכותבי שירים אמריקאים שנוטים יותר מדי להשתמש באותם הביטויים
המקור באנגלית
You can tell if something’s authentic or not… I felt like was so ambiguous, having grown up singing pop and punk… Her word choice and her metaphors are just so foreign from American songwriters who tend to overuse the same phrases
ב-1 ביולי 2016, פרסם ביבר בטווטיר כי השיר עומד לצאת בחודש הקרוב ותייג את מייג'ור, אד שירן ובני בלנקו. במהלך יולי הודלפה גרסה של השיר בתחנת רדיו סינית, וב-22 ביולי פורסם הסינגל באופן רשמי על ידי חברות התקליטים דאף ג'אם ו-Mad Decent (אנ'). סרטון השיר ביוטיוב צבר למעלה ממיליון צפיות תוך יום אחד ועד לפברואר 2021 צבר למעלה ממיליארד צפיות, כשבתיאור הסרטון צוטטו דבריו של דיפלו לגבי תהליך יצירת השיר:
ניסיתי לקשר עם בני בלנקו ואד שירן במשך שנים כדי למצוא את השיר המתאים שכולנו נוכל לעבוד עליו ביחד, וברגע ששמעתי את השיר הזה, ידעתי שזה האחד. התזמון היה מושלם וכשניגשנו ג'סטין, הוא גם היה מאוהב בשיר שכולנו כתבנו. חשבתי שיהיה מעניין לשלב עוד שירה ולראות את המשפחה שלה, הגעתי למו והחלטנו לנסות כמיטב יכולתנו לעשות משהו רענן ומעניין בתור מייג'ור לייזר
המקור באנגלית
I had been trying to link with Benny Blanco and Ed Sheeran for years to find the right song we could all work on together and the moment I heard this one, I knew that it was the one. The timing was perfect and when we approached Justin, he was also in love with the song we all had written. I thought it would be interesting to incorporate another vocal and seeing she's family, I reached out to Mø and we decided to try our best to make something fresh and interesting as Major Lazer